[bookmark: _GoBack]ZAPISNIK
sa 13. sjednice Vijeća Mjesnog odbora „Matko Laginja „održane 27.lipnja 2022.
13. sjednica održava se u sjedištu Mjesnog odbora Matko Laginja,  Laginjina 11, s početkom u 18, 00 sati.
Sjednici su nazočni:
1. Ivana Ivušić -predsjednik
1. Ivan Špoljarić -potpredsjednik
1. Tin Špirić- član 
1. Ivan Balen-član
Nenazočna:
1. Petra Rodik
Dnevni red:

1. Donošenje Prijedloga prioriteta plana komunalnih aktivnosti za 2023. godinu.
2. Razno.


Dnevni red je jednoglasno prihvaćen.
Prelazi se na verifikaciju zapisnika s prethodne sjednice.

Zapisnik s prethodne sjednice je jednoglasno verificiran.



AD 1 Donošenje Prijedloga prioriteta plana komunalnih aktivnosti za 2023. godinu.
[bookmark: _Hlk85707042]Predsjednica iznosi prisutnima da je potrebno donijeti Prijedlog prioriteta Plana komunalnih aktivnosti za 2023. godinu radi izmjene. Predlaže da se u isti stave prijedlozi koji još nisu realizirani iz prošlogodišnjeg Prijedloga prioriteta Plana komunalnih aktivnosti za 2023.godinu i novi prijedlozi.
Prelazi se na pregled prošlogodišnjeg Plana komunalnih aktivnosti, te raspravu o prijedlozima. Gosp. Ivan Špoljarić predlaže da se u Prijedlog prioriteta Plana komunalnih aktivnosti za 2023.. godinu uvrsti obnova sprava dječjeg igrališta DV Medveščak u Vojnovićevoj-Martićevoj ulici.
Nakon kratke rasprave, Vijeće MO M.Laginja jednoglasno donosi Prijedlog prioriteta Plana komunalnih aktivnosti za 2023. godinu, koji čini sastavni dio ovog zapisnika.



AD 2 Razno.
Predsjednica unosi u zapisnik da je dana 17.  lipnja .2022. održano kvartovsko druženje s građanima, za koji je napisala prigodni tekst.
Otkada smo postali članovi Mjesnog odbora Matko Laginja u lipnju 2021. razgovarali smo o tome da želimo naš mjesni odbor što je više moguće otvoriti i približiti građanima, da on zaživi u punom smislu te riječi, da postane centar kvartovskog druženja, međusobne pomoći, suradnje i dobrosusjedskih odnosa. Vodeći se time, dana 17. lipnja.2022. organizirali smo kvartovsko druženje s građanima jer smo željeli naš mjesni odbor otvoriti svima, družiti se s građanima i pokazati što se unutra zapravo zbiva. Iskustvo nam je pokazalo da nam se građani dosta rijetko obraćaju i da zapravo i ne znaju što se unutra zbiva. Željeli smo to barem na jedan dan promijeniti.
Pozvali smo naše korisnike prostora  da nam se pridruže i uveličaju Dan našeg mjesnog odbora.
Iznijeli smo u parkić stolove za šah i bridž, te pripremili materijale za crtanje. Plesna škola Ane Maletić izvela je plesnu ritmičku točku, a Bridž klub Dama Herc je prezentirao igranje bridža. Pridružila nam se i naša udruga umirovljenika sa svojim članovima. Pripremili smo osvježenje i grickalice za naše sugrađane i prigodnu glazbu radi što bolje atmosfere. Druženju koje je potrajalo do uvečer odazvali su se odrasli i djeca. Crtali smo, igrali šah i bridž, te se dobro se zabavili jedni s drugima, što nam je i bila namjera. Idući put priredit ćemo još veću feštu i s onim korisnicima koji su ovaj put zbog pomalo prazničkog termina bili spriječeni doći i sa većim brojem građana koji će nam se, znamo, to pridružiti.

Sjednica je završena u 19,15 sati.
Zapisnik sačinila: Ivana Ivušić, v.r.

